Vērēmu pagasts

**DATUMU SKATĪT DOKUMENTA PARAKSTA LAIKA ZĪMOGĀ**

**REĢISTRĀCIJAS NUMURU SKATĪT DOKUMENTA PIELIKUMĀ**

**Baltinavas novada pašvaldība**

e-pasts: dome@baltinava.lv

**Par pašvaldības autoceļu un tilta inspekciju Baltinavas novadā**

Organizējot piebraukšanas ceļus atradnei “Jegorovas purvs”, Akciju sabiedrība “Latvijas valsts meži” (turpmāk tekstā - LVM) šā gada 24.jūlija vēstulē Nr. 4.1-2\_06m6\_250\_19\_284 lūdza Jums atļauju veikt Baltinavas novada pašvaldības administratīvajai teritorijai piegulošo autoceļu un betona konstrukciju tilta inspekciju zemes vienībās ar kadastra apzīmējumiem 38440070089, 38440060108, 38440060109 un 38440060186. Piebraukšanas ceļu un tilta inspekcija tika organizēta, lai izvērtētu inženierbūvju stāvokli un plānotu to turpmāko ekspluatāciju.

Saņemot Jūsu 2019.gada 26.jūlija vēstuli Nr. 3.3/334 *Par atļauju pašvaldības autoceļu un tilta inspekcijai*, kurā atļaujat veikt slodžu nestspēju, grants ceļu šurfēšanu u.c. nepieciešamās darbības Baltinavas novada pašvaldībai piederošiem autoceļiem un betona konstrukcijas tiltam, LVM organizēja Jegorovas purva tilta inspekciju un tehniskā stāvokļa novērtējumu (1.pielikums), kā arī kūdras atradnes “Jegorovas purvs” pievedceļa tehnisko novērtējumu (2., 3.pielikums).

Izvērtējot pievedceļa tehnisko novērtējumu, izņemot tehniskajā novērtējumā izvērtēto I.posmu, autoceļu stāvoklis ir neapmierinošs, lai veiktu intensīvu saimniecisko darbību, kas saistīta ar potenciālo kūdras izstrādi kūdras atradnē Jegorovas purvs.

Informējam, ka, neskatoties uz to, ka LVM nav tiesīgi ieguldīt finanšu līdzekļus pašvaldības betona konstrukciju tilta un autoceļu būvniecībā, kamēr tie nav pārņemti valdījumā, ***līgumpartnerim, kurš izsoles procesā iegūs kūdras atradnes “Jegorovas purvs” nomas tiesības kūdras ieguves veikšanai, ar nomas līgumu tiks uzlikts par pienākumu slēgt vienošanos ar Baltinavas novada pašvaldību par kūdras transportēšanai nepieciešamo betona konstrukciju tilta un autoceļu uzlabošanu un uzturēšanu tādā stāvoklī, kas ir atbilstošs kūdras transportēšanas nodrošināšanai un Baltinavas novada pašvaldības noteiktajām prasībām.*** Kamēr līgumpartneris nebūs nodrošinājis inženiertehniskās darbības un izpildījis ar Baltinavas novada pašvaldību noslēgtās vienošanās prasības pašvaldības betona konstrukcijas tilta un autoceļu uzlabošanai un uzturēšanai, kūdras atradnes “Jegorovas purvs” nomniekam tiks liegta pašvaldības autoceļa izmantošana kūdras transportēšanai.

Papildus, informējam, ka netiks ierobežota Baltinavas un citu novadu iedzīvotājiem iespēja ogot tajā purva daļā, kurā netiek plānota derīgo izrakteņu (kūdras) izstrāde. Ogošana netiks liegta arī tajā purva daļā, kurā tiek plānota izstrāde, to iepriekš saskaņojot ar kūdras atradnes “Jegorovas purvs” nomnieku.

Ņemot vērā vēstules tekstā iepriekš minēto, lūdzam Jums atļaut iespēju organizēt kūdras ieguvi kūdras atradnē “Jegorovas purvs” un derīgā izrakteņa (kūdras) transportēšanai izmantot pašvaldības autoceļu un betona konstrukcijas tiltu.

Pielikumā:

1) Jegorovas purva tilta galvenā inspekcija un tehniskā stāvokļa novērtējums, uz 13 lpp.

2) Kūdras atradnes “Jegorovas purvs” pievedceļa tehniskais novērtējums, uz 14 lpp.

3) Testēšanas pārskats kūdras atradnes “Jegorovas purvs” pievedceļa tehniskajai atskaitei, uz

3 lpp.

LVM Zemes dzīles direktore Kristīne Ansone

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

Aivars Strazds,

mob.tālr.29255584

e-pasts: [a.strazds@lvm.lv](mailto:a.strazds@lvm.lv)